Objava spremenjenega enotnega dokumenta po odobritvi manjše spremembe v skladu z drugim pododstavkom člena 53(2) Uredbe (EU) št. 1151/2012

(2022/C 283/09)

Evropska komisija je odobrila to manjšo spremembo v skladu s tretjim pododstavkom člena 6(2) Delegirane uredbe Komisije (EU) št. 664/2014 (1).

Zahtevek za odobritev te manjše spremembe je na voljo za vpogled v zbirki podatkov Komisije eAmbrosia.

ENOTNI DOKUMENT

„ / Skor Thnot Kampong Speu“

EU št.: PGI-KH-02156-AM01 – 29. september 2021

ZOP () ZGO (X)

1. Ime

„ / Skor Thnot Kampong Speu“

2. Država članica ali tretja država Kambodža

3. Opis kmetijskega proizvoda ali živila

3.1. Vrsta proizvoda

Skupina 1.8 Ostali proizvodi iz Priloge I k Pogodbi (začimbe itn.)

3.2 Opis proizvoda, za katerega se uporablja ime iz točke 1

Proizvod „ / Skor Thnot Kampong Speu“ je palmov sladkor, proizveden iz drevesnega soka sladkorne palme (Borassus flabellifer L.).

Za proizvod „ / Skor Thnot Kampong Speu“ sta značilna bogat vonj in svetlo rjava barva, podobna barvi buče.

Proizvajajo, predelujejo in tržijo se štiri vrste proizvoda „ / Skor Thnot Kampong Speu“:

— kristalni palmov sladkor,

— palmov sladkor v obliki paste,

— palmov sladkor v trdni obliki,

— palmov sladkor v obliki sirupa.

Podroben opis različnih vrst proizvoda „ / Skor Thnot Kampong Speu“

Vrsta Tekstura Barva* Vonj Okus Kemijske lastnosti Kristalni palmov sladkor — se ne prime na prst — velikost zrna < 1,5 mm — suh 712 C ali 713 C Proizvod ne sme imeti okusa po gobah ali po zažganem. — zelo sladek — srednje močan do močan okus po palmovem sladkorju — zelo majhna kislost in grenak okus °Bx > 95 % pH = 4,5–6,5 Aw ≤ 0,45 Palmov sladkor v obliki paste — se ne ali se zelo malo prime na prst — majhen delež kristalnih zrnc od 131 C do 1205 C — srednje sladek do zelo sladek — zelo majhna kislost in grenak okus — srednje močan do močan okus po palmovem nektarju °Bx = 85 %–95 % pH = 4,5–6,5 Aw ≤ 0,8 Palmov sladkor v trdni obliki — povprečen do velik delež kristalnih zrnc — majhen delež prahu — suh od 160 C do 712 C — srednje sladek do zelo sladek — srednje močan do močan okus po palmovem sladkorju — srednje kisel in malo grenak okus °Bx = 90 %–95 % pH = 4,5–6,5 Aw ≤ 0,7 Palmov sladkor v obliki sirupa — se prime na prst od 712 C do 1815 C srednje močan vonj po nektarju — srednje sladek — srednje močan okus po sladkorju — kiselkast okus °Bx: 50–70 % pH = 3,5–6,5 Aw ≤ 0,85

3.3 Krma (samo za proizvode živalskega izvora) in surovine (samo za predelane proizvode)

—

3.4 Posebne faze proizvodnje, ki jih je treba izvajati na opredeljenem geografskem območju

1 Pridobivanje

Proizvajalci morajo drevesni sok palm pridobivati na opredeljenem geografskem območju.

2 Zbiranje palmovega soka

Palmov sok se zbira in predeluje od 1. decembra do 31. maja naslednjega leta, pri tem pa se uporablja posebno orodje, tj. posoda iz bambusa ali plastike, imenovana bampong.

Ko proizvajalci bampong odstranijo s palme, drevesnega soka pred predelavo ne smejo zliti v plastično steklenico ali druge posode.

Pred predelavo palmov sok prefiltrirajo z gostim cedilom, katerega luknjice ne presegajo velikosti 15 mikronov.

3 Predelava (kuhanje) palmovega soka

Palmov sok se predeluje v ponvi na štedilniku, pri čemer v ponev ni dovoljeno vnašati dodatnih snovi. Ko izhlapi do želene stopnje, se ponev odstavi s štedilnika, proizvod pa začne kristalizirati in se spreminjati v bel palmov sladkor. Pri predelavi palmovega soka se uporabljajo nekatera posebna orodja, na primer antok in khno (tradicionalni orodji iz lesa ali nerjavnega jekla).

4 Skladiščenje palmovega sladkorja

Pripomočka, ki se uporabljata za skladiščenje palmovega sladkorja pred pakiranjem, sta glinena posoda (lončenina) in plastična posoda ali plastična vreča, ki je varna za hrano.

Kristalni palmov sladkor Palmov sladkor v obliki paste Palmov sladkor v trdni obliki Palmov sladkor v obliki sirupa Trajanje začasnega shranjevanja pred pakiranjem 3 mesece 3 mesece 3 mesece 3 mesece Trajanje uporabe (minimalni rok trajanja) 3 leta 1 leto 1 leto 2 leti

Pogoji skladiščenja so:

— suh prostor;

— prostor, ki ni izpostavljen sončni svetlobi.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Po zbiranju in predelavi kmetje ali nosilci dejavnosti palmov sladkor pred pakiranjem skladiščijo največ tri mesece.

Pakirnice ne uporabljajo materialov, ki bi lahko vplivali na kakovost sladkorja. Pri ustreznem pakiranju se upoštevajo naslednja pravila:

— med embalažo in proizvodi ni nobene kemične reakcije;

— embalaža vzdržuje proizvod v dobrem stanju;

— embalaža je okolju prijazna (proizvodnja, recikliranje in prevoz materialov).

Proizvod „ / Skor Thnot Kampong Speu“ se lahko pakira na območju pridelovanja tega sladkorja ali zunaj njega.

3.6 Posebna pravila za označevanje proizvoda, za katerega se uporablja registrirano ime

Na embalaži in posodah, v katerih je shranjen proizvod, je navedeno ime proizvoda. Označba proizvoda „ / Skor Thnot Kampong Speu“ mora vsebovati ime proizvoda „ / Skor Thnot Kampong Speu“ (ki se mu lahko doda prevod v kateri koli ustrezen jezik), napisano z dovolj velikimi črkami, da je na označbi jasno vidno.

Če se proizvod „ / Skor Thnot Kampong Speu“ prodaja zunaj Kambodže, mora označba vsebovati vsaj še naslednje informacije:

— izvorno ime „ “ ali „Skor Thnot Kampong Speu“ (ki se mu lahko doda prevod v ustrezni jezik) IN

— logotip geografske označbe „ / Skor Thnot Kampong Speu“ in/ali

— nacionalni logotip kamboških zaščitenih geografskih označb in/ali

— druge logotipe zaščitenih geografskih označb drugih držav ali skupin držav, kjer je proizvod „ / Skor Thnot Kampong Speu“ registriran kot geografska označba.

Izrazu „zaščitena geografska označba“ drugih držav ali skupin držav, kjer je proizvod „ / Skor Thnot Kampong Speu“ registriran kot geografska označba, se lahko doda prevod.

Embalaža mora biti označena z lastno številko proizvodne serije, katere namen je potrditi pristnost in zagotoviti sledljivost proizvoda. Vse pakirnice so članice združenja Kampong Speu Palm Sugar Promotion Association. Brezplačno prejmejo identifikacijsko številko člana, ki jo je treba vključiti v številko proizvodne serije.

Zgornji odstavki

se nanašajo na spodnji logotip geografske označbe „ / Skor Thnot Kampong Speu“ (ali njegove različice v drugih jezikih).

ali

— Nacionalni logotip kamboških zaščitenih geografskih označb pa je naslednji:

4. Jedrnata opredelitev geografskega območja

Geografsko območje, kjer se zbira in predeluje palmov sok, zajema tri okraje v središču južne Kambodže:

— okraja Oudong in Samrong Torng v provinci Kampong Speu,

— okraj Ang Snuol v provinci Kandal.

Zemljevid območij proizvodnje in pakiranja proizvoda „ / Skor Thnot Kampong Speu“

Opomba: / Skor Thnot Kampong Speu“, rastejo na prsti iz točke 5.1 specifikacij. Palmova drevesa, s katerih se pridobiva proizvod „/ Skor Thnot Kampong Speu“, rastejo na prsti iz točke 5.1 specifikacij.

5. Povezava z geografskim območjem

Med slovesom in kakovostjo proizvoda ter njegovim geografskim poreklom obstaja vzročna povezava.

Zgodovina in sloves

Sladkorna palma (Borassus flabellifer; v kmerščini doeum thnot) uspeva v številnih delih Kambodže. Kmetje sadijo palme okrog hiš in vasi, vzdolž cest ter na riževih terasah okrog gričev. V kmetijskih virih iz Kambodže je leto 1901 opredeljeno kot začetek širitve kulture palmovega sladkorja, saj je bilo takrat s kraljevo odredbo določeno, da mora vsak kmet na svojem riževem polju posaditi palmo Borassus. Leta 2005 je bila sladkorna palma s kraljevim odlokom priznana kot simbol Kambodže.

Znani francoski geograf Jean Delvert je leta 1967 zapisal, da je regija Kampong Speu s 375 000 zasajenimi drevesi glavno območje gojenja sladkornih palm (Le Paysan Cambodgien, Jean Delvert, 1961). Po navedbah Jeana Delverta so kmetje iz provinc Kampong Speu in Kandal v petdesetih letih 20. stoletja že sloveli po svojem strokovnem znanju in izkušnjah v zvezi s pridobivanjem palmovega sladkorja: „za gojenje in pridelavo sladkorja ‚ / Skor Thnot Kampong Speu‘ so potrebne dolgoletne izkušnje – v phum (vaseh) samo nekaj ljudi ve, kako gojiti thnot; poleg tega na večini območij nihče za to ni usposobljen; strokovnjaki za gojenje prihajajo le iz glavnih proizvodnih regij (Kandal, Kampong Speu, Kampong Chhang), v katerih poteka pridobivanje.“ V regiji Kampong Speu se kristalizirani sladkor iz palme proizvaja že od sedemdesetih let 20. stoletja.

Ime „Kampong Speu“ je povezano s proizvodnjo sladkorja, palmov sladkor pa je znan kot tradicionalni proizvod s tega območja. Sloves proizvodnje palmovega sladkorja v regiji Kampong Speu se omenja v vodičih, zlasti v vodiču „Asia life guide“ (članek Anite Surewicz z dne 1. marca 2008).

Proizvod „ / Skor Thnot Kampong Speu“ se redno omenja v člankih časopisov iz Kambodže ali regije ASEAN, kot je Phnom Penh Post (članek z naslovom „138-odstotno povečanje izvoza palmovega sladkorja“ z dne 8. decembra 2014), proizvod „ / Skor Thnot Kampong Speu“ pa se uporablja tudi v promocijskih kampanjah, objavljenih v časopisih, kot je Cambodia Daily.

Kakovost proizvoda zaradi njegovega geografskega porekla

Območje proizvodnje sladkorja „ / Skor Thnot Kampong Speu“ je nižinsko območje, ki med deževnim obdobjem ni poplavljeno. Povprečna količina padavin na območju proizvodnje sladkorja „ / Skor Thnot Kampong Speu“ je približno 1 200 mm/leto, število deževnih dni pa znaša povprečno 105 dni na leto, zaradi česar se to območje šteje za območje z najmanjšo količino padavin v Kraljevini Kambodži.

Palme, ki se uporabljajo za proizvodnjo sladkorja „ / Skor Thnot Kampong Speu“, so palme v okrajih Oukdong in Samrong Tong v provinci Kampong Speu in okraju Ang Snuol v provinci Kandal. Te palme uspevajo na rdeče-rumeni podzolni prsti, posebni vrsti peščene zemlje, globoki vsaj 80 cm, s plastjo proda, ki je dobro odcedna.

Na podlagi študij in analiz je bilo ugotovljeno, da je koncentracija sladkorja palmovega soka iz teh treh okrajev visoka. Vsi nosilci dejavnosti (proizvajalci, predelovalci in lokalni trgovci) na področju pridobivanja palmovega sladkorja priznavajo, da je posaditev dreves v globoko peščeno zemljo ključna za kakovost sladkorja. Rezultati analize palmovega soka iz različnih okrajev in provinc so pokazali, da je koncentracija sladkorja v treh okrajih na omejenem proizvodnem območju najvišja. To pojasnjuje, zakaj je vonj sladkorja „ / Skor Thnot Kampong Speu“ tako bogat.

Jasna povezava med geografskim območjem in posebno kakovostjo sladkorja „ / Skor Thnot Kampong Speu“ temelji na kombinaciji več dejavnikov.

Naravni dejavniki

— Slabša kakovost peščene zemlje v regiji omogoča proizvodnjo sladkorja iz soka, ki je bolj aromatičen in koncentriran (2–3 stopinje Brixa več kot na drugih območjih) od palmovega soka iz drugih provinc, kjer je prst bogatejša.

— Proizvodno območje je območje z najmanj padavinami v Kambodži, kar daje bolj koncentriran sok in posledično bogat vonj.

Človeški dejavniki/posebno znanje in izkušnje

Prakse proizvajalcev: upravljanje pridobivanja drevesnega soka in proizvodnja palmovega sladkorja temeljita na strokovnem znanju in izkušnjah proizvajalcev.

Palmov sladkor pridobivajo izurjeni in spretni lokalni proizvajalci sladkorja, ki splezajo na vrh palm in iz palmovih cvetov zberejo sok. Palmov sok se zbira s posodo iz bambusa ali plastike, imenovano bampong. V bampong se vstavi majhen kos lesa vrste popel ali koki, katerega namen je upočasnitev fermentacije palmovega soka. Pri predelavi palmovega soka je treba uporabiti značilna orodja, kot sta antok in khno.

Aromatična kakovost soka je odvisna od števila posod bampong, ki se namestijo na ravni socvetja, in viskoznosti soka. Proizvajalec lahko na vsako posodo uporabi največ en ženski cvet ali štiri moške cvetove.

Posodo je treba s palme odstraniti v 15 urah po namestitvi, predelava pridobljenega soka pa se začne v dveh urah po tem, ko je bil sok zbran.

Proizvajalci so razvili posebno spretnost kuhanja soka za pridobivanje visokokakovostnega sladkorja, ki se razlikuje glede na želeni končni proizvod.

Sklic na objavo specifikacije

__

(1) UL L 179, 19.6.2014, str. 17.